Lars Enarson opettaa Raamattua Jerusalemissa.
JERUSALEMIN MUUREILLA
Kuinka tunnistat väärät profeetat?
Shalom! Tervetuloa seuraamaan Jerusalemin muureilla -ohjelmaa!
Tänään puhumme siitä, kuinka tunnistamme väärät profeetat.
Se on hyvin ajankohtainen aihe viimeisinä aikoina.
Jeesus varoittaa tästä vähintäänkin kolme kertaa, -
suuressa eskatologisessa puheessaan, Matteuksen luvussa 24.
Katsomme sitä Matt. 24:3-4:stä: -
"Ja kun hän istui Öljymäellä, tulivat opetuslapset erikseen -
hänen tykönsä ja sanoivat: 'Sano meille: milloin se tapahtuu, -
ja mikä on sinun tulemuksesi ja maailman lopun merkki?'"
Jeesuksen ensimmäinen vastaus tähän kysymykseen löytyy -
jakeesta 4: "Katsokaa, ettei kukaan teitä eksytä."
Jae 5: "Sillä monta tulee minun nimessäni sanoen: -
'Minä olen Kristus', ja he eksyttävät monta."
En usko, että ihmiset eksyvät, jos joku sanoo olevansa messias.
Tämä tarkoittaa, että monet tulevat Jeesuksen nimessä, -
ja sanovat Hänen lähettäneen heidät.
He ovat myös niitä, jotka tunnustavat Jeesuksen Messiaaksi.
Kuitenkin he eksyttävät monia.
Menemme jakeisiin 10 ja 11, joissa sanotaan näin: -
"Ja silloin monet lankeavat pois, ja he antavat toisensa alttiiksi -
ja vihaavat toinen toistaan.
Ja monta väärää profeettaa nousee, ja he eksyttävät monta."
Huomaatko, että sana "monta" toistuu kerta toisensa jälkeen.
On monta, jotka lankeavat pois, ja monet eksytetään.
Emme voi mennä sen mukaan, mikä juuri silloin on suosittua, -
tai mikä ihmisten mielestä on kulloinkin muodikasta.
Meidän on pysyttävä siinä, minkä tiedämme olevan ikuista -
ja mikä ei koskaan muutu, jottemme eksyisi viimeisinä aikoina.
Hyppäämme jakeeseen 24: -
"Sillä vääriä kristuksia ja vääriä profeettoja nousee, -
ja he tekevät suuria tunnustekoja ja ihmeitä, -
niin että eksyttävät, jos mahdollista, valitutkin."
Emme voi mennä sen mukaan, että ihmisillä on yliluonnollisia -
kykyjä ja voimia tehdä ihmeitä ja tunnustekoja, -
koska niitä tekevät monet väärät profeetatkin.
Uskon, että Jumala haluaa käyttää ihmeitä ja tunnustekoja.
Sen voimme nähdä evankeliumeissa ja apostolien teoissa.
Merkit ja ihmeet seuraavat niitä, jotka uskovat.
On hyvin tärkeää, että muistutamme siitä.
Ihmeet ja tunnusteot eivät itsessään ole perusteita sille, -
että joku on Jumalan lähettämä ja todellinen profeetta.
Menemme nyt Matteuksen lukuun 7.
Siinä Jeesus puhuu edelleen näistä asioista -
ja varoittaa vääristä profeetoista.
Aloitamme lukemalla jakeesta 13: -
"Menkää ahtaasta portista sisälle.
Sillä se portti on avara ja tie lavea, -
joka vie kadotukseen, ja monta on, jotka siitä sisälle menevät..."
Tässä käsitellään samaa asiaa.
Monet menevät kadotukseen johtavalle harhatielle.
Portti, joka vie oikealle tielle, on ahdas.
Meidät on kutsuttu kaidalle tielle. On tärkeää, että muistamme sen.
Jae 14: "Mutta se portti on ahdas ja tie kaita, joka vie elämään, ja -
harvat ovat ne, jotka sen löytävät."
En nyt ala arvailemaan, pelastuuko vain muutamia, -
mutta meitä varoitetaan menemästä joukon mukana.
Tässä Jeesus sanoo hyvin selvästi, että harvat löytävät tien elämään.
Kaikkien Jerusalemin muureilla -ohjelmien tarkoituksena -
on auttaa sinua olemaan niiden harvojen joukossa, jotka -
kulkevat elämän tietä ja menevät ahtaan portin läpi.
Silloin voit olla voittajien joukossa viimeisinä aikoina.
Toivottavasti sinulla on kaipaus kuulua heidän joukkoonsa.
Sinun täytyy tunnistaa harhaanviejät.
Seuraava jae 15: "Kavahtakaa vääriä profeettoja, -
jotka tulevat teidän luoksenne lammasten vaatteissa, -
mutta sisältä ovat raatelevaisia susia."
Olet kuullut ilmaisun "sudet lammasten vaatteissa".
Väärät profeetat ovat juuri sellaisia.
He näyttävät aidoilta, mutta sisältä he ovat raatelevaisia susia.
Kuinka tunnistamme heidät? Sen näemme seuraavasta jakeesta.
Jae 16: "Heidän hedelmistään te tunnette heidät."
Hedelmä ratkaisee, onko profeetta väärä vai oikea.
Mistä hedelmästä tässä puhutaan? Luetaan Matt. 7:16-20: -
"Eihän orjantappuroista koota viinirypäleitä -
eikä ohdakkeista viikunoita?
Näin jokainen hyvä puu tekee hyviä hedelmiä, mutta huono puu -
tekee pahoja hedelmiä. Ei saata hyvä puu kasvaa pahoja hedelmiä eikä -
huono puu kasvaa hyviä hedelmiä.
Jokainen puu, joka ei tee hyvää hedelmää, hakataan pois -
ja heitetään tuleen. Niin te siis tun- nette heidät heidän hedelmistään."
Emme tunnista heitä ihmeiden ja tunnustekojen perusteella -
vaan hedelmien perusteella.
Luemme Jumalan Sanasta, mistä hedelmistä on kyse.
Luemme jakeesta 21: -
"Ei jokainen, joka sanoo minulle: 'Herra, Herra!', pääse taivasten -
valtakuntaan, vaan se, joka tekee minun taivaallisen Isäni tahdon."
"Moni sanoo minulle sinä päivänä: -
'Herra, Herra, emmekö me sinun nimesi kautta ennustaneet -
ja sinun nimesi kautta ajaneet ulos riivaajia ja sinun nimesi kautta -
tehneet monta voimallista tekoa?'"
Näemme, että ihmeet, tunnusteot, riivaajien ulosajamiset, -
toteutuneet profetiat, eivät takaa sitä, etteikö tuomio tulisi.
Jae 23: "Ja silloin minä lausun heille julki: 'Minä en ole koskaan -
teitä tuntenut; menkää pois minun tyköäni, te laittomuuden tekijät'."
Tästä näemme, että Jeesuksen nimessä tulee niitä, -
jotka profetoivat ja ajavat ulos riivaajia.
He tekevät voimallisia tekoja, mutteivät koskaan tunteneet Jeesusta.
He saavat kovan tuomion: "Menkää pois te laittomuuden tekijät."
Näin sanotaan jakeessa 24: -
"Sentähden on jokainen, joka kuulee nämä minun sanani ja -
tekee niiden mukaan, verrattava ymmärtäväiseen mieheen, -
joka huoneensa kalliolle rakensi."
Tässä on hedelmän ydin.
Jumalan Sanaa kunnioittavat ihmiset toimivat Sanan mukaan, -
ja se on ensisijainen hedelmä, jolla voimme testata, -
onko profeetta oikea vai väärä.
He lupaavat kultaa ja vihreitä metsiä ja laveaa tietä.
Voit tehdä, mitä haluat. Jumala armahtaa kuitenkin.
Se on merkki siitä, että asiassa on jotain, jota pitää varoa.
Väärät profeetat tarjoavat laveaa tietä ja leveää porttia, -
jossa kaikki on sallittua.
Ne, jotka käyvät sisälle ahtaasta portista ja käyvät kaitaa tietä, -
pyrkivät rakentamaan elämänsä Jumalan Sanan kalliolle -
ja pyrkivät pitämään sen, mitä Sanaan on kirjoitettu.
Toisin sanoen he ovat niitä, jotka tekevät taivaallisen Isän tahdon.
Tässä kirjassa ilmaistaan selvästi, mikä on taivaallisen Isämme tahto.
Jumalan Sanassa on totuus, ja se kertoo, kuinka meidän on elettävä.
Se ei kerro ainoastaan, mitä meidän on tehtävä menestyäksemme -
ja kuinka saamme hienon ja helpon elämän maan päällä.
Se kertoo, kuinka vaeltaa kaitaa tietä ja käydä ahtaan portin läpi -
rakentamalla elämäämme kuuliaisina Jumalan Sanalle.
Ilmestyskirjassa kerrotaan lopun aikojen voittajista.
Asia toistuu kerta toisensa jälkeen.
Aloitamme ensimmäisen luvun yhdeksännestä jakeesta: -
"Minä, Johannes, teidän veljenne, -
joka teidän kanssanne olen osallinen ahdistukseen ja valtakuntaan ja -
kärsivällisyyteen Jeesuksessa..."
Pysähdyn sanaan kärsivällisyys, vaikka se ei olekaan -
tämän ohjelman aiheena, mutta se on valtavan tärkeä lopun aikana.
Se, joka kestää loppuun asti, on pelastuva.
Kärsivällisyytemme koetellaan.
Jotkut lupaavat nopean katoamisen täältä.
Voimme lähteä milloin hyvänsä, kun vain olemme valmiina.
Se ei ole koko totuus lopun ajasta Raamatun opetuksen mukaan.
Kärsivällisyyden koetukselle laittamista toistetaan melko usein.
Tässä sanotaan: "...olen osallinen valtakuntaan ja kärsivällisyyteen."
Voittamiseen vaaditaan, että olemme kärsivällisiä loppuun asti.
Usko Sanaan antaa kärsivällisyyden.
Ilm. 1:9:n mukaan Johannes oli saaressa, jonka nimi on Patmos.
Hän oli siellä vankina Jumalan sanan ja -
Jeesuksen todistuksen tähden.
Nämä kaksi asiaa ovat lopun ajan voittajien merkkeinä.
Ei ole kyse vain siitä, että Jeesus on Vapahtajasi -
ja että saat ikuisen elämän.
On myös oltava voittaja ja pidettävä kiinni Jumalan Sanasta.
Jos haluamme olla kuuliaisia Jumalan Sanalle, sitä tulee lukea, -
tutkia ja ottaa selvää, mitä siinä sanotaan, ja antaa Pyhän Hengen -
ohjata elämää Jumalan Sanan mukaan.
Herran itsensä antamassa lähetyskirjeessä -
Filadelfian seurakunnalle puhutaan veljesrakkaudesta.
Seurakunnasta sanotaan seuraavaa Ilm. 3:8:ssa: -
"Minä tiedän sinun tekosi. Katso, minä olen avannut -
sinun eteesi oven, eikä kukaan voi sitä sulkea; -
sillä tosin on sinun voimasi vähäinen..."
Seurakunta on vähäinen ulospäin.
Ei ole mitään kerskuttavaa.
"... mutta sinä olet ottanut vaarin minun sanastani -
etkä ole minun nimeäni kieltänyt."
Ne, jotka pitävät kiinni Jumalan Sanasta eivätkä kiellä uskoaan, -
Jeesukseen Kristukseen, ovat lopunajan voittajia.
Otetaan pari muuta esimerkkiä.
Luvussa 12 puhutaan lohikäärmeen raivosta naista kohtaan, -
jolla ehkä tarkoitetaan Israelia.
Ilm. 12:17: "Ja lohikäärme vihastui vaimoon ja lähti käymään sotaa -
muita hänen jälkeläisiänsä vastaan..."
Israelista saimme uskon Messiaaseen ja evankeliumin.
Siksi olemme Israelin jälkeläisiä.
Meidät on myös oksastettu jaloon öljypuuhun, Israeliin.
"... muita hänen jälkeläisiänsä vastaan, jotka pitävät -
Jumalan käskyt ja joilla on Jeesuksen todistus." (Ilm. 12:17)
Tässä nähdään taas sama yhdistelmä.
Ei ole kyse vain uskosta Jeesukseen ja syntien sovituksesta -
jos haluat olla lopunajan voittaja.
Sinun täytyy käydä ahtaan portin kautta, kulkea kaitaa tietä ja -
totella käskyjä ja Jumalan Sanaa.
Katsomme edelleen yhtä esimerkkiä Ilm. luvusta 14:12.
Haluan sinun katsovan myös Ilmestyskirjan lukua kolme.
Ilmestyskirjan luku 3:10 puhuu kestävyydestä.
Näin sanotaan Filadelfian seurakunnalle: -
"Koska sinä olet ottanut minun kärsivällisyyteni sanasta vaarin, -
niin minä myös otan sinusta vaarin ja pelastan sinut koetuksen -
hetkestä, joka on tuleva yli koko maanpiirin koettelemaan niitä, -
jotka maan päällä asuvat."
Myrskyt raivoavat, vedet kuohuvat ja meidän elämäämme koetellaan.
Niitä, jotka ovat pitäneet kärsivälli- syyden käskyn loppuun asti, -
Herra suojelee koetuksen hetkellä.
Nyt menemme lukuun 14.
Näin sanotaan jakeessa 12: -
"Tässä on pyhien kärsivällisyys..."
Mikä on tämä kärsivällisyys?
"... niiden, jotka pitävät Jumalan käskyt ja Jeesuksen uskon."
Luemme uudelleen Ilm. 14:12: -
"Tässä on pyhien kärsivällisyys, niiden, jotka pitävät -
Jumalan käskyt ja Jeesuksen uskon."
Älä usko, kun väärät profeetat sanovat, etteivät Jumalan käskyt -
ole kovin tärkeitä. Mehän elämme armosta.
Saamme aina anteeksi, mitä teemmekin. Niinhän asia onkin, -
jos teemme parannuksen ja tunnustamme syntimme, -
silloin saamme syntimme anteeksi.
Ei riitä, että saamme anteeksi. Meidän täytyy myös muuttua, -
niin, että käännymme pois synnistä.
Voimme saada voiman olla kuuliaisia Jumalan käskyille.
Se voima on saatavilla, ja saamme sen Jumalan armosta.
Mutta me emme saa silloin valita laveaa, helppoa tietä, -
jolla emme välitä kääntyä noudattamaa Jumalan käskyjä.
Meidän tulee kunnioittaa Jumalan Sanaa ja elää sen mukaan.
Eräs Kirjoitusten tunnetuimmista esimerkeistä, -
jotka koskevat vääriä profeettoja, on Bileam, -
jonka Baalak määräsi kiroamaan Israelin.
Bileam oli profeetta, jota Jumala käytti.
Hänen profetioitaan on lähes kaksi lukua tässä kirjassa, -
Pyhissä Kirjoituksissa.
Hän profetoi Messiaasta.
Hän profetoi todellista Jumalan sanaa, mutta oli väärä profeetta.
Hänen nimensä mainitaan esimerkkinä Kirjoituksissa, -
ennen kaikkia muita vääriä profeettoja.
Ensimmäisen kerran, 2. Pietarin kirjeen luvussa 2.
Siinä puhutaan Bileamista.
2. Pietarin kirjeen 2:15 kertoo vääristä profeetoista: -
"He ovat hyljänneet suoran tien, ovat eksyneet ja -
seuranneet Bileamin, Beorin pojan, tietä, -
hänen, joka rakasti vääryyden palkkaa."
Bileamista mainitaan kaksi asiaa.
Hän toimi väärin eikä totellut tarkasti Jumalan käskyjä.
Hän ei totellut Jumalan Sanaa.
Toiseksi, hänellä oli itsekäs toive saada voittoa palvelustaan.
Sen tähden väärät profeetat ovat kuin raatelevaisia susia, -
jotka tavoittelevat omaa hyötyään.
Se ajaa heitä profetoimaan ja tekemään ihmeitä ja tunnustekoja, -
evankelioimaan ja tekemään, mitä he tekevät.
He ovat raatelevaisia susia, jotka haluavat menestystä ja rikkautta.
Se luonnehti Bileamia, eikä hän elänyt vanhurskaasti.
Hän teki kompromisseja Sanan kanssa saadakseen tahtonsa läpi.
Samoin varoittaa Juuda kirjeessään. Luvussa 1:11, hän puhuu myös -
lopun ajan vääristä profeetoista: -
"Voi heitä, sillä he kulkevat Kainin tietä -
ja heittäytyvät palkan tähden Bileamin eksytykseen -
ja hukkuvat niskoitteluunsa niinkuin Koora!"
Tässä on kolme esimerkkiä vääristä johtajista tai hahmoista, -
jotka luonnehtivat lopun aikoja.
Ensimmäinen oli Kain, joka toi omien tekojen hedelmää Herralle.
Tämä koskee ihmisiä, jotka puhuvat sosiaalisesta evankeliumista.
Evankeliumi muutetaan poliittiseksi sanomaksi köyhien auttamisesta -
muttei saarnata parannuksenteon evankeliumia.
Se on tämän ajan eksytystä. Toinen on Bileam, joka oli ahne.
On paljon traagisia esimerkkejä julistajista, -
jotka ovat menneet harhaan juuri ahneuden tähden.
Lopuksi Kooran niskoittelu, joka on viimeinen kapina -
Jumalan lakia vastaan, -
joka tulee Kirjoitusten mukaan viimeisinä aikoina.
Valitaan helppo tie ja kapinoidaan Jumalan järjestystä sekä Jumalan -
valitsemia johtajia vastaan, ja halutaan kulkea omaa tietä.
Meidän täytyy varoa lopunaikoina -
tällaisia vääriä profeettoja.
On siis vääriä julistajia, jotka saarnaavat Jumalan Sanaa -
ja eksyttävät paljon ihmisiä.
Miten kuljemme kaitaa tietä?
"Sinun sanasi on minun jalkaini lamppu ja valkeus minun tielläni."
Siksi pelkkä opetuksen kuunteleminen ei auta. Älä juutu ihmisiin.
Ota vastaan se hyvä, mitä saat ihmisten kautta, -
mutta meidän tulee polvistua tämän Kirjan edessä -
ja tutkia sitä Herran kasvojen edessä.
Otetaan Sana vastaan ja ollaan sille kuuliaisia.
Silloin seisomme lujina lopun aikana raivoavissa myrskyissä.
Psalmi 1. sanoo: "Autuas se mies, joka ei vaella jumalattomain -
neuvossa, vaan rakastaa Herran lakia ja antaa hedelmänsä ajallaan.
Jumalattomat ovat kuin akanat, joita tuuli ajaa. Sentähden -
he eivät kestä tuomiolla." He ovat jokaisen opintuulen heiteltävänä.
Meidän on pysyttävä Jumalan Sanassa ja toteltava sitä.
Silloin pysymme lujina koetuksissa.
Voit käydä kotisivullamme: www. jerusalemsmurar.se
Tutustu raamatunlukusuunnitelmaan, ja lue Kirjoituksia joka päivä.
Shalom Jerusalemista!
www.jerusalemsmurar.se info@thewatchman.se
Suomennos: Anneli Olin